Die meeste van ons is nie sonder arms of bene nie, maar wanneer dit by die liefde kom, voel ons dikwels net so onvolmaak soos Nick Vujicic. Maar Nick en sy vrou, Kanae, het ’n besonder inspirerende verhaal wat hulle nou met die wêreld deel in Liefde sonder beperkings.
Nick en Kanae praat oor onderwerpe soos die soeke na liefde; die perfekte onvolmaakte liefde; verlowing as die begin van ’n liefdevolle huwelik; reinheid voor die huwelik; en die vreugde van ouerskap. Daar is ook ’n seksie met pragtige kleurfoto’s van die twee geliefdes se pad saam sover.
Nick Vujicic is ’n New York Times-topverkoper-outeur, evangelis, motiveringspreker en die direkteur van Life Without Limbs, ’n organisasie wat die boodskap van hoop in Christus met die hele wêreld help deel. Nick is vir baie mense ’n inspirasie met sy ingesteldheid om struikelblokke te oorkom en sy drome waar te maak. Nick is oorspronklik van Australië, maar woon nou in Suid-Kalifornië saam met sy vrou, Kanae, en seun, Kiyoshi.
Die kennisgewing in die staatskoerant voer aan dat persone wat nie tolgeld betaal nie verkeerswetgewing oortree. “Dit is niks anders nie as ’n agterbakse plan deur die regering om die mislukte e-tolprojek deur die misbruik van wetgewing te probeer red nie,” het Henk Maree, nasionale woordvoerder van AfriForum, gesê.